CELEX: 62008TN0238
Language: ro
Date: 2008-06-19 00:00:00
Title: Cauza T-238/08: Acțiune introdusă la 19 iunie 2008 — Comisia Comunităților Europene/Commune de Valbonne

30.8.2008   
            
            
               RO
            
            
               Jurnalul Oficial al Uniunii Europene
            
            
               C 223/50
            
         Acțiune introdusă la 19 iunie 2008 — Comisia Comunităților Europene/Commune de Valbonne
   (Cauza T-238/08)
   (2008/C 223/88)
   Limba de procedură: franceza
   Părțile
   
      Reclamantă: Comisia Comunităților Europene (reprezentanți: L. Escobar Guerrero, agent, și E. Bouttier, avocat)
   
      Pârâtă: Commune de Valbonne
   Concluziile reclamantei
   
               —
            
            
               Obligarea Commune de Valbonne, reprezentată de primarul său în funcție, la plata către reclamantă a unui cuantum de 18 619,38 EUR corespunzând sumei principale de 14 261,29 EUR și sumei de 4 358,09 EUR dobânzi de întârziere scadente la 31 mai 2008;
            
         
               —
            
            
               obligarea Commune de Valbonne la plata sumei de 5 000 EUR în scopul acoperirii cheltuielilor pe care le-a efectuat pentru recuperarea creanței sale;
            
         
               —
            
            
               obligarea Commune de Valbonne la plata cheltuielilor de judecată efectuate în prezenta cauză.
            
         Motivele și principalele argumente
   Comisia a încheiat cu Commune de Valbonne în Franța, cu Commune de Fermo în Italia și cu grupul european de interes economic ARCHI-MED, pentru anii 1998 și 1999, un contract de cercetare și formare privind un proiect de instruire reciprocă între orașul Valbonne și provincia Di Ascoli Piceno, denumit „VALASPI MM 1027”.
   Comunele și ARCHI-MED s-au angajat, printre altele, să transmită Comisiei un raport final. Întrucât acestea nu au transmis raportul menționat după ce au fost puse în întârziere de Comisie, aceasta a concluzionat că respectivii contractanți nu și-au respectat obligațiile care le reveneau în temeiul contractului și a încetat contractul solicitând rambursarea unei părți din sumele plătite în avans de Comisie, majorate cu dobânzi.
   Confruntată cu insolvabilitatea ARCHI-MED, Comisia solicită obligarea pârâtei la plata sumelor datorate, în măsura în care contractanții sunt ținuți împreună și solidar la executarea contractului.